Jön a diákminimálbér
Hamarosan a parlament elé kerül az az iskolaszövetkezeteket érintõ törvénymódosítás, ami garanciákat tartalmaz a diákmunkáért fizetendõ minimum összegre - mondta Czomba Sándor az M1 aktuális csatornájának.
A Nemzetgazdasági Minisztérium munkaerõpiacért és képzésért felelõs államtitkára hozzátette: jelenleg az iskolaszövetkezetek túlságosan alacsony, nyomott árakkal dolgoznak sok esetben, és "nem is teljesen csak a legális szektorban".

Négy év alatt 10 százalék

Czomba Sándor kitért arra, hogy Magyarországon nem jellemzõ a tanulmányok melletti munkavégzés, ezt a rátát szeretnék javítani. Ezért olyan jogszabályi környezetet, ösztönzõket szeretnének kialakítani, amik segítik a fiatalok iskola melletti munkavállalását, ami elõnyös a késõbbi elhelyezkedés szempontjából is. Az elmúlt négy évben 29-rõl 19 százalékra csökkent a fiatalok munkanélkülisége – mondta.

A február-áprilisi munkaerõ-piaci adatokról szólva az NGM államtitkára nagyon jó eredménynek nevezte, hogy Magyarországon az elsõdleges munkaerõpiacon az utóbbi négy évben több mint 200 ezer munkahely jött létre.

 A közösségi oldalakon nézelõdnek

Hamarosan diákok tízezrei özönlenek a munkaerõpiacra. Munkavállalásukat rengeteg diákmunka-lehetõség segít és sok gyakornoki program is rendelkezésre áll. Mint ahogyan a felnõttek, a nyári diákmunkások is a fizetést említik a legfontosabbnak.

A motivációkról, munkakedvrõl és szempontokról a Mind-Diák Szövetkezet több mint 8 ezer tanulót kérdezett meg.

A diákok 70 százaléka a Facebookot használja álláskeresésre. Ezt követik a diákszövetkezetek weboldalai, valamint a különbözõ állásbörzék és karriernapok.
Czomba Sándor diákmunka nyári munka diák fizetés minimálbér